213 
15. Kveller-Bæltet; Vaderne. 
Saa snart Havbunden er højnet saa meget, at den ved Ebbetid 
bliver tør, indfinde grønne Alger sig: „Vaderne blomstre" sige Ind- 
byggerne. I Reventlows Bog anføres efter N o 11 e s Angivelse, 
at dette skyldes „ Confervd chthonoplasta , Fl. Dan. 1485", eller 
som den rettere kaldes: Microcoleus chthonoplastus , hvilken Alge 
efter Hofman Ban g s Fremstilling mægtigt bidrager til at fæstne 
Flodbølgens Bundfald i Odense Fjord 1 ). 
Jeg antager, at denne Angivelse mere "beroer paa Formodning 
end Iagttagelse; thi de ved Vestkysten paa Vaderne voxende 
Alger ere næppe gjorte til "Gjens tand for noget nøjere Studium. 
Vaupell nævner: Enteromorpha, Oscillaria og Diatoméer. 
Den*.næste Plante, der efter Algerne kommer til at spille en 
Rolle, er Kveller (Salicornia herbacea). Denne eenaarige, kjød- 
fulde, kaktuslignende, næsten bladløse, men rigt forgrenede, mørkt 
grønne eller rødlige Plante findes dels i oprette topformede Exem- 
plarer, dels nedliggende med opstigende Grene, idet Hovedaxen 
strax lægger sig vandret. De to Former findes blandede mellem 
hinanden uden synlig Grund til Forskjellen. Buehen au og 
Focke (se Lit.-Oversigten) adskille jo 3 Former (om Arter eller 
Underarter eller Racer, er tvivlsomt), nemlig patula Duval Jouve, 
proeumbens Sm. og stricta Dumortier; jeg kan intet angive om 
deres Udbredning ved vore Kyster. Der kan aabenbart ogsaa ad¬ 
skilles en hel Del andre Former efter Forgreningen m. m., saaledes 
som Vandenbe r g li e har gjort, men de ere vistnok, hvad han 
ogsaa selv mener, rene Tilfældighedsformer, fremkaldte ved Lokali¬ 
tetens smaa Forskelligheder. 
Kvelleren danner altsaa et undertiden vistnok tiere hundrede 
Alen bredt Bælte i Vadernes Periferi, nærmest Kysten (se Tavle VI); 
den kan voxe paa Steder, hvor Vandet i Flodtiden staaer 1 Alen 
') Hofman Bang, Om Confervernes Nytte i Naturens Husholdning 
(Vid. Selsk. Skr. II) samt om det Inddæmmede ved Hofmansgave i 
Tidsskr. f. Naturvidenskaberne, II og III. 
